Vlieg Hoog (Sagteband)
As man is dit jou verantwoordelikheid om vir jou gesin te sorg; jy moet 'n liefdevolle man wees; iemand na wie jou kinders kan opsien; en dan ook suksesvol wees by die werk. In die harwar van die lewe en om jou beste in alles te gee – gesin, werk, persoonlik, vriende – kan jy soms te besig raak vir God. Dit is dan dat jou geestelike lewe begin skade ly.
VLIEG VANJAAR MET
"Ek wil af!" sê die dogtertjie. Sy was tot dusver met stokstywe armpies en verstarde oë tevrede om die ervaring van die draaiende mallemeule te verduur. Maar nou het sy genoeg gehad. Sy wil afklim. Soos baie ander mense. Mense soos jy wat al alles probeer het om die gejaagdheid van die mallemeule-lewe hok te slaan.
Al die produktiwiteitskursusse en DIY-boeke het nie hul beloftes van tydskepping gestand gedoen nie. So ook nie die missiestelling en strategiese beplannings nie. Jy is leeg getap. Totale kwaliteitsmeting het
jou eerder na kwantiteit laat jaag.
Dis nie asof jy jou met die 'verkeerde' goed besig gehou het nie, maar tog het die gejaag en die doen van die oënskynlike 'regte' goed 'n groeiende donker gat in jou binneste gedolwe. Jou verhoudings het
hieronder gely. By die huis én by die werk. En jy is moeg. Tot die dood toe. Jy het jou lewe in jou werk ingestort en dit bring vir jou geen vreugde of vervulling nie.